  Майя Бывальцева Ижкарын бигер нылъёслэн «Татар кызы-2019» калыккуспо вожвылъяськоназы Узбекистанысь 22 аресъем Лилия Камилова вормиз. Ужрад 27-тӥ куарусёнэ Удмуртиысь операя но балетъя П. И. Чайковский нимо кун театрын ортчиз. Ивортодэтъя «Удмуртия» агентство отысь меӵак возьматон нуиз. Татар кызы-2019» - туж пусйымон ужрад, кудӥз нырысьсэ гинэ уг ортчы ни. Со бигер кылэз но лулчеберетэз азинтон, озьы ик Россиысь вань улосвылъёслэн эшлыко кусыпъёссэс радъян понна кулэ. <…> Вожвылъяськон арысь аре паськыта. Сое ортчытон Удмуртия понна шумпотон но дан. Ваньмыз понна умой луонлыкъёс кылдытыны тыршим Сергей Смирнов, Удмуртиысь тӧролэн но кивалтэтлэн администрацизылэн кивалтӥсезЛилия Камилова – Кузонысь вылӥ дышетсконниысь студентка. Солэн вормемез сярысь операя но балетъя театрлэн сцена вылысеныз Татарстанысь кивалтэтлэн тӧроезлэн воштӥсез но Бигеръёслэн дунневыл конгрессылэн Йӧскалык кенешезлэн тӧроез Василь Шайхразиев ялӥз. Удмуртия но Татарстан – бускель элькунъёс. Ми ог-огмес чакласьком но бускельёсмылэн вормонъёсынызы данъяськиськом. <…> Туж умой, кык улосвылъёс эшъяськыса, ог-огзэс валаса но гажаса уло шуыса Василь Шайхразиев, Татарстанысь кивалтэтлэн тӧроезлэн воштӥсез, Бигеръёслэн дунневыл конгрессылэн Йӧскалык кенешезлэн тӧроезВожвылъяськонлэн йылпумъян люкетаз Россилэн 11 улосвылъёсысьтыз, Швециысь, Узбекистанысь но Киргизиысь 14 нылъёс пыриськизы. Котькудзэ кыӵе ке но номинациын пусйизы: – «Самая изящная» – Лилия Камилова, Узбекистан; – «Самая милая» – Дилия Харисова, Удмуртия; – «Самая искренняя» – Алия Ахметова, Татарстан; – «Самая талантливая» – Айсылу Мирхафизхан, Москва; – «Самая яркая» – Юлия Фаткуллина, Швеция; – «Самая решительная» – Милана Сайдаева, Кыргызстан; – «Самая целеустремленная» – Миляуша Шаехова, Свердловск улосвыл; – «Самая загадочная» – Лилия Куштанова, Ленинград улосвыл; – «Самая мелодичная» – Эльнара Нахиева, Пермь шаер; – «Самая мудрая» – Дина Афиетуллова, Ульяновск улосвыл; – «Самая грациозная» – Альбина Ульбаева, Челябинск улосвыл; – «Самая старательная» — Камиля Калиева, Астрахань улосвыл; – «Самая умелая» – Ильсеяр Гумерова, Оренбург улосвыл; – «Самая нежная» – Александра Соловьева, Карелия. Дунне ёзэ потэменыз «Татар кызы-2019» бигер кылэз, йылолъёсты но лулчеберетэз уте. <…> Удмуртиын таӵе калыккуспо ёзэн ужрад трос адямиос, мер огазеяськонъёс но калыкъёс тыршемен ортче. Та тунсыко ужрад. Шулдыръяськон гинэ ӧвӧл, дышетон но. <…> Удмуртия но Татарстан ӵош ке, мар ке но умой но яркыт пӧрме. Йӧслыкъёс но улон интыос шоры учкытэк Владимир Соловьёв, Удмуртиысь лулчеберетъя министрУжрадэ пыриськисьёс пӧртэм вожвылъяськонъёсын асьсэды возьматӥзы, со пӧлын эктонъя но кырӟанъя. 12-тӥ куарусёнысен конкурсанткаосын хореографъёс, кырӟанъя, сцена устолыкъя, вераськонъя дышетӥсьёс ужазы. Куд-огез нылъёс ас кожазы вить толэзь но дасяськизы. Вожвылъяськон укмысэтӥзэ ортче ни. Туж умой, со кык бадӟым пусйымон дырпусъёс азьын ортчиз – Татарстанлэн но Удмуртилэн кылдэмзы дырысен 100 ар тырмон азьын. <…> Шуныт пумитамзы, опытэн люкиськыны но сыӵе ӟеч адямиосын но ужъюлтошъёсын ужаны луонлык понна Удмуртилы тау карисько Лена Колесникова, «Татар кызы» калыккуспо конкурслэн дирекциезлэн кивалтӥсез, Челябинск улосвылысь бигеръёслэн конгрессылэн тӧроез«Татар кызы-2019» вожвылъяськонын вормисьлы Лилия Камиловалы автомобиль но Златоустысь усточиосын лэсьтэм корона сётӥзы. Озьы ик котькудӥз пыриськись кузьымъёс басьтӥз: планшет, косметика но мукет. 2015-тӥ арозь «Татар кызы» огъяросси вожвылъяськон вал. 2016-тӥ арын калыккуспо инлык басьтӥз. Кылем арын Кузонын ортчем конкурсын Ижкарысь Диляра Гильмутдинова вормиз, соин ик ужрад Удмуртиын ортчиз. Вуоноез вожвылъяськон Узбекистанын радъяськыны кулэ.  Бигер нылъёслэн «Татар кызы-209» калыккуспо вожвылъяськонзылэн финалэз Тодэ вайытом, вуоно арын Удмуртиын чеберлыкъя но устолыкъя «Чеберай 2020» йӧскалык вожвылъяськон ортчоз. Тегъёс: Лулчеберет Ижкар Удмуртия йӧскалыклулчеберет вожвылъяськон бигеръёс йӧслыкъёс йӧскалыкполитика  